रचना और रचनाकार को दो भिन्न दृष्टियों से देखने की नासमझी कई बार संपादक भी कर जाते हैं। कथादेश के अगस्त 2002 में छपी दूधनाथसिंह की कहानी ''निष्कासन'' और अखिलेश की कहानी ''ग्रहण'' को पत्रिका के संपादक ने दलित पृष्ठभूमि पर लिखी ''दलित कहानी'' बताया है। गोया ये दोनों ही कहानियां सामंतवादी प्रवृत्ति की वाहिका है। सवर्ण होने के कारण इन दोनों लेखकों को दलित कथाकार नहीं कहा गया है जबकि वे यहां दलित कहानी के प्रतिनिधि बताये। साहित्यकार सवर्ण! सृजन दलित! मानो बाप-बेटे की जुदा दो जीन हों। यहां लिंबाले की ''अक्करमाशी'' याद आती है।